România se apropie de 40.000 de persoane vaccinate într-o singură zi. Reacțiile adverse înregistrate.
Aproape 40.000 de români au fost vaccinați în ultimele 24 de ore. Dintre acestea, 35.682 persoane au fost vaccinate cu prima doză, iar 4.030 de persoane au fost vaccinate cu două doze. Numărul total al celor imunizați din România ajunge la aproape 340.000.
Aproape 40.000 de români au fost vaccinați în ultimele 24 de ore, ceea ce face ca numărul total al celor imunizați din România să ajungă la aproape 340.000.Potrivit Comitetului Național de Coordonare a Activităților privind Vaccinarea împotriva COVID-19 (CNCAV), în ultimele 24 de ore au fost administrate 39.712 doze de vaccin împotriva COVID-19 produs de Pfizer BioNTech la un număr de 39.712 persoane. Dintre acestea, 35.682 persoane au fost vaccinate cu prima doză, iar 4.030 de persoane au fost vaccinate cu două doze.Astfel, numărul total de doze administrate începând cu data de 27 decembrie 2020 este de 348.096, la un număr de 338.252 persoane. Dintre acestea, 328.408 persoane au fost vaccinate cu o doză, iar 9.844 persoane, cu două doze.Potrivit CNCAV, în ultimele 24 de ore au fost înregistrate 59 reacții adverse, comune și minore, din care 10 de tip local și 49 reacții generale.În total, de la începerea campaniei de vaccinare au fost înregistrate 987 reacții comune și minore, din care 337 de tip local cu durere la locul injectării și 650 reacții generale (febră, cefalee, mialgii, artralgii, astenie, alergii de tip urticarie). O reacție este în curs de investigare.